Федяевская Вера Константиновна

Федяевская Вера Константиновна (8 сентябрь 1911 йыл — 7 декабрь 2007 йыл, Мәскәү) — СССР һәм Рәсәй рәссамы, графигы, китап иллюстраторы, Рәсәй Федерацияһының атҡаҙанған рәссамы (1994)Умерла художница Вера Федяевская  // Телеканал «Россия – Культура». 2007. 7 декабря..

 Биографияһы 
Вера Константиновна Федявская боронғо дворяндар ғаиләһенән Санкт-Петербург ҡалаһында тыуған. 

Уның ҡартатаһы — Федяевский Константин Васильевич (1835, Тамбов — 1919, Воронеж), мәҙәни һәм йәмәғәт эшмәкәре, медицина фәндәре докторы (1862), Воронеж губерна земство дауаханаһы янында беренсе фельдшерлыҡ мәктәбенә нигеҙ һалыусы. Федяевский исеме Воронеждың  2-се клиник дауаханаһына бирелгән (1966), шулай уҡ Воронеж урамдарының береһе уның исемен йөрөтә (1999)Семейное дело Федяевских  // Коммуна. 2005. 11 мая.Сайт АУК ВО «Государственная инспекция историко-культурного наследия» Федяевский К.В. // Воронежский гид. 2013. 29 декабря.. Атаһы — Федяевский Константин Константинович (1867—1943), иҡтисадсы, тыуған яҡты өйрәнеүсе, мемуар яҙыусыФедяевский К.К. // Воронежский гид. 2013. 30 декабря.. Ағаһы Константин (1903—1970) — судно  гидродинамикаһы һәм карап теорияһы өлкәһендә совет ғалимы, фән докторы, Сталин премияһы лауреаты (1948).

1921 йылдың февралендә Федяевскийҙар  ғаиләһе Мәскәүгә  күсеп киләРозанова Н.Н. Московская книжная ксилография 1920/30-х годов. М.: Книга, 1982. C. 271..

1929—1930 йылдарҙа Мәскәүҙә  Павлинов Павел студияһында уҡый.

1931—1933 йылдарҙа  Мәскәү полиграфия институтының художество-графика факультетында   Константин Истомин, Павел Павлинов һәм Михаил Родионовта уҡый.

1933 —1938 йылдарҙа Мәскәү һынлы сәнғәт институтында  Владимир ФаворскийФедяевская В. К. Поездка в Киргизию. 1946 год // Восток в творчестве Владимира
Андреевича Фаворского: сб. материалов и каталог выставки. М., 1982. С. 33. һәм Андрей Гончаровта уҡыйРозанова Н.Н. Московская книжная ксилография 1920/30-х годов. М.: Книга, 1982. C. 271.Грабарь И. Какие кадры должен выпускать советский художественный вуз // Творчество. 1938, № 9..

1938 йылдан алып күргәҙмәләрҙә ҡатнаша, Мәскәү Рәссамдар союзы  ағзаһы

ВХУТЕМАС-Вхутеин монументаль оҫтаханаһында  Лев Бруни етәкселеге аҫтында эшләй. Ольга Эйгес, Дора Бродская, Лидия Чага, Надежда Эльконина һәм Тамара Рейн менән берлектә «Ҡатын-ҡыҙҙар» бригадаһына инә, улар менән Монументаль оҫтаханала һуғыштан һуңғы төп  заказ өҫтөндә   — Ермолаев тыҡрығындағы Оборона министрлығының торлаҡ йортон биҙәүҙә ҡатнашаСарабьянов А.Д. Жизнеописание художника Льва Бруни. Москва: Галерея Г.О.С.Т., 2009. С. 158..

Үҙенең график эштәре, шулай уҡ Саади, Коненков, Анна Ахматова, Николай Некрасов  китаптарына иллюстрациялар менән  менән билдәле. Рәссамдың  эштәренең күп өлөшө серияһы Урта Азияға арналған, ул   Бөйөк Ватан һуғышы ваҡытында эвакуацияла була; уның ҡала күренештәре ҡыҙыҡлы.

1994 йылда  Рәсәй Федерацияһының атҡаҙанған рәссамы исемен ала

Мәскәүҙә вафат була.  Иваново зыяратында ерләнгән.

Уның әҫәрҙәре Рәсәйҙең күп  музейҙарында: А.С. Пушкин исемендәге Дәүләт һынлы сәнғәт музейында, «Остафьево» музей-усадьбаһында, «Зарайский кремле» музейында,  Воронеж сәнғәт музейында,  «Сталинград һуғышы» музейында  һ.б.  һаҡлана.Государственный каталог музейного фонда РФ .

 Ғаиләһе 
Беренсе ире — рәссам Иван Безин (1911—1943), ВХУТЕМАС буйынса Константин Истомин һәм Владимир Фаворскийҙың уҡыусыһы, һуғышта һәләк була.

Икенсе ире — Ясиновский Давид Самойлович (1900—1975),  фронт журналисыНовая книга. «Мы еще будем потом!»  // Коммуна. 2004. 4 августа..

Улы — Константин Давидович Константин  (04.08.1947) — рәссам, график,  монументаль-декоратив сәнғәт рәссамы, техник фәндәр кандидаты (1977).

 Иҫкәрмәләр 

Категория:Википедия:Статьи с переопределением значения из Викиданных
Категория:Мәскәүҙә вафат булғандар
Категория:Алфавит буйынса шәхестәр
Категория:2007 йылда вафат булғандар
Категория:7 декабрҙә вафат булғандар
Категория:Санкт-Петербургта тыуғандар
Категория:1911 йылда тыуғандар
Категория:8 сентябрҙә тыуғандар
Категория:Рәссамдар